

**“ՎԱՐԴԱՆԱՆՔ” ԿՐԹԱՀԱՄԱԼԻՐ**

**ՀԵՏԱԶՈՏԱԿԱՆ ԱՇԽԱՏԱՆՔ**

Թեմա՝  **«Հայաստանի Հանրապետության զինված ուժերի համազորային կանոնագրքեր»**

Կատարող՝ **Ռոբերտ Ավետիսյան**

**Երևանի թիվ 88 հիմնական դպրոց**

Ղեկավար՝ **Գևորգ Բարսեղյան**

**Երևան - 2023**

**ԲՈՎԱՆԴԱԿՈՒԹՅՈՒՆ**

**1.ՆԵՐԱԾՈՒԹՅՈՒՆ 3**

**2.ՆԵՐՔԻՆ ԾԱՌԱՅՈՒԹՅԱՆ ԿԱՆՈՆԱԳԻՐՔ 4**

**3.ԿԱՅԱԶՈՐԱՅԻՆ և ՊԱՀԱԿԱՅԻՆ ԾԱՌԱՅՈՒԹՅՈՒՆՆԵՐԻ**

 **ԿԱՆՈՆԱԳԻՐՔ 7**

**4.ԿԱՐԳԱՊԱՀԱԿԱՆ ԿԱՆՈՆԱԳԻՐՔ 8**

**5.ՇԱՐԱՅԻՆ ԿԱՆՈՆԱԴՐՈՒԹՅՈՒՆ 10**

**6.ԹԵՄԱՏԻԿ ՊԼԱՆ 13**

**7.ԵԶՐԱԿԱՑՈՒԹՅՈՒՆ 14**

**8.ԳՐԱԿԱՆՈՒԹՅՈՒՆ 16**

**ՆԵՐԱԾՈՒԹՅՈՒՆ**

**«Զինվորը բանակն է: Ոչ մի բանակ իր զինվորներից առավել չէ:**

**Իր երկրին ծառայելը՝ , քաղաքացու ամենամեծ պարտականությունը**

**և առավելությունը»:**

**ԱՄՆ Գեներալ՝ Ջորջ Ս.Պատտոն, կրտսեր**

ՀՀ ԶՈՒ համազորային կանոնագրքերը զինվորական ծառայության նորմատիվ-իրավական փաստաթղթեր են: Դրանք օրենսդրական հիմք են ծառայում զինված ուժերում մարտական գործունեության իրականացման ու ապահովման, կարգապահության հաստատման ու ամրապնդման, մարտական պատրաստության բարձրացման ու կատարելագործման խնդիրների լուծման և զինծառայողների ուսուցման համար:

Հայաստանի Հանրապետության համզորային կանոնագրքի հիմնական դրույթները հետևյալն են՝

* Ներքին ծառայության կանոնագիրք,
* Կայազորային և պահակային ծառայությունների կանոնագիրք,
* Կարգապահական կանոնագիրք,
* Շարային կանոնադրություն:

ՆԶՊ առարկայի ուսուցումը 8-րդ դասարանում տրվում է ավելի պարզ, բայց տրվում են հիմնային գաղափարներ, կարողություններ, որոնք հետագայում՝ 9-րդ և հաջորդ դասարաններում, ավելի ու ավելի հղկվում են ընդհանրական գործողությունների ձևով:

Ցածր դասարաններում ավելի շատ ուշադրություն է դարձվում անհատական պատրաստությանը, իսկ բարձր դասարաններում, հենվելով դրա վրա, խմբային (ջոկային) պատրաստվածությանը: Այստեղ կարևորվում է ջոկի անդամների փոխգործողությունը:

 «ՀՀ ԶՈՒ համազորային կանոնադրություններ»-ՆԶՊ առարկայի թեմայի հիմնական գաղափարն է՝ աշակերտների մեջ ձևավորել և ուժեղացնել հայրենասիորւթյան, կարգապահության, պատասխանատվության և այլ հատկություններ:

 Իմ նպատակն է հետազոտել 8 և 9-րդ դասարանների աշակերտների «ՀՀ ԶՈՒ համազորային կանոնադրություններ» թեմայի յուրացումը, ընթացքում առաջացած դժվարությունները և դժվարությունները հաղթահարելու ուղիները:

**2.ՆԵՐՔԻՆ ԾԱՌԱՅՈՒԹՅԱՆ ԿԱՆՈՆԱԳԻՐՔ**

Սույն Կանոնագիրքը սահմանում է զինված ուժերի զինծառայողների ընդհանուր իրավունքներն ու պարտականությունները, նրանց փոխհարաբերությունները, գնդի և նրա ստորաբաժանումների հիմնական պաշտոնատար անձանց պարտականությունները, ինչպես նաև ներքին կարգուկանոնը: Կանոնագրքի դրույթները տարածվում են՝

* ՀՀ զինված ուժերի
* Ներքին զորքերի,
* Սահմանապահ զորքերի,
* Քաղաքացիական պաշտպանության ստորաբաժանումների
* Պետական մարմինների և այլն

Զորամասում զինծառայողների առօրյան և գործունեությունը կատարվում են ներքին ծառայության կանոնագրքին պահանջներին համապատասխան:

Ներքին ծառայությունը կոչված է զորամասում ներքին կարգուկանոնի և զինվորական կարգապահության պահպանմանը՝ ապահովելով նրա մշտական ​​մարտական ​​պատրաստվածությունը, զինվորական ծառայության անվտանգությունը, անձնակազմի պատրաստումը, նրանց առօրյա գործունեության այլ խնդիրների կազմակերպված կատարումը և առողջության պահպանումը։

 Ներքին ծառայությունը պահանջում է զինծառայողների կազմակերպված գործողություններ՝ անկախ նրանց ցանկություններից։ Ներքին ծառայության պահանջների կատարումը զինվորականների մոտ ձևավորում է պատասխանատվության զգացում, անկախություն, ճշգրտություն և բարեխիղճություն: Փոխըմբռնումը, միմյանց օգնելու բարի կամքը և պատրաստակամությունը օգնում են ամրապնդել ռազմական ընկերակցությունը և միավորել զինվորական թիմերը՝ թույլ տալով ոչ միայն կատարել առաջադրանքներ առօրյա գործունեության մեջ, այլև դիմակայել դժվարին փորձություններին մարտական ​​իրավիճակում:

Զինծառայողը զինվորական ծառայության պարտականությունները կատարող է համարվում հետևյալ դեպքերում՝

ա) ռազմական գործողություններին մասնակցելը, արտակարգ և ռազմական դրության ժամանակ առաջադրանքների կատարումը, ինչպես նաև զինված ընդհարումների ժամանակ,

բ) ծառայողական պարտականությունների կատարումը,

գ) մարտական ​​հերթապահություն, մարտական ​​ծառայություն, կայազորային ջոկում ծառայելը, ամենօրյա ջոկատի կազմում հերթապահություն կատարելը,

դ) մասնակցություն վարժանքներին,

ե) հրամանատարի (վերադասի) կողմից տրված հրամանի (հրամանի) կամ ցուցումների կատարումը, և այլն:

Ներքին ծառայությունը զորամասերում, ստորաբաժանումներում, շտաբներում, վարչություններում, հիմնարկներում և ռազմաուսումնական հաստատություններում ամենօրյա գործունեություն է:

 Նրա առաջնային նպատակները ներառում են՝

* Շարունակական մարտական և մոբիլիզացիոն պատրաստվածության ապահովում,
* Խիստ զինվորական կարգապահության պահպանում,
* Սահմանված ներքին կանոնակարգի և կարգի պահպանում,
* Զինվորական անձնակազմի համար համապատասխան կենսապայմանների, առօրյա կյանքի և կրթական գործունեության ապահովումը,

Ներքին ծառայությունը զինվորական ծառայության անբաժանելի մասն է։

8 և 9-րդ դասարանների աշակերտները մեծ դժվարությամբ են յուրացնում այս թեման: Դասագրքում ներքին ծառայության կանոնագրքի սահմանումը հակիրճ է ներկայացված, որի արդյունքում աշակերտների մոտ չի ձևավորվում լիարժեք պատկերացում: Այս դժվարությունը հաղթահարելու համար, ես ներկայացնում և մեկնաբանում եմ թեման բազմակողմանի, առավելագույնս մատչելի: Տեսական գիտելիքները ամրապնդելու նպատակով 8 և 9-րդ դասարանների աշակերտների համար կազմակերպում եմ այց՝ Վ.Սարգսյանի անվան Ռազմական համալսարան: Այդ այցը օգնում է աշակերտներին սերտորեն առնչվել զինվորական կյանքի հետ, մոտիկից ծանոթանալ ներքին, կայազորային և պահակային ծառայությունների, կարգապահական կանոնագրքերի կիրառությանը: Այցը պարգևեց աշակերտներին դրական էմոցիաներ, օգնեց ամբողջական պատկերացում կազմել թեմայի մասին:

**3.ԿԱՅԱԶՈՐԱՅԻՆ և ՊԱՀԱԿԱՅԻՆ ԾԱՌԱՅՈՒԹՅՈՒՆՆԵՐԻ ԿԱՆՈՆԱԳԻՐՔ**

Կայազորային ծառայության նպատակը կայազորում զինվորական կարգապահություն ապահովելը, զորքերի ամենօրյա կենսագործունեության և պատրաստության համար անհրաժեշտ պայմաններ ստեղծելը, տագնապի ազդանշանով վերկացը կազմակերպելը և զորքերի մասնակցությամբ կայազորային միջոցառումներ անցկացնելն է:

Պահակային պարտականությունների կատարումը մարտական ​​առաջադրանք է և անձնակազմից պահանջում է խստորեն պահպանել սույն կանոնադրության բոլոր դրույթները, բարձր զգոնություն, անսասան վճռականություն և նախաձեռնողականություն:

Պահակային ծառայության պահանջները խախտելու համար մեղավորները կրում են կարգապահական կամ քրեական պատասխանատվություն։ Պահակային պարտականությունները կատարելու համար նշանակվում են պահակախումբ: Պահակախումբը զինված ստորաբաժանում է, որը նշանակված է մարտական ​​դրոշների, ռազմական և կառավարական օբյեկտների պահպանության և պաշտպանության մարտական ​​առաջադրանքը, ինչպես նաև պահակատանը և կարգապահական գումարտակում պահվողներին պաշտպանելու համար:

Բացի ռազմական և կառավարական կառույցները պաշտպանելու իր հիմնական պարտականությունից, պահակային ծառայությունը ծառայում է զինվորների պատրաստման կենսական նպատակին: Նշանակված մարտական առաջադրանքները զինվորներին հնարավորություն են տալիս կիրառելու և ամրապնդելու իրենց ձեռք բերած հմտություններն ու վարքագիծը, երբ բախվում են ոչ սովորական սցենարների:

Պահակային ծառայության մեջ ներգրավվելը բարձրացնում է կարգապահության և զգոնության նշանակությունը զինվորի համա: Աճում է կանոնադրական կարգավորումների առաջնահերթությունը, որը պահպանվում է ամենօրյա ծառայության շրջանակներում։ Զինվորի մարտունակությունը համապատասխանաբար բարելավվում է։

Հետազոտությունը նկարագրված է 2-րդ կետում:

**4.ԿԱՐԳԱՊԱՀԱԿԱՆ ԿԱՆՈՆԱԳԻՐՔ**

Զինվորական կարգապահությունը յուրաքանչյուր զինծառայողի կողմից Հայաստանի Հանրապետության Սահմանադրությամբ, սույն օրենքով, այլ օրենքներով ու զինված ուժերում գործող այլ կանոնագրքերով, ինչպես նաև հրամանատարների (պետերի)` իրենց լիազորությունների շրջանակներում տված հրամաններով սահմանված պարտականությունների և կարգուկանոնի խստիվ ու ճշգրիտ պահպանումն է:

«Կարգապահություն» հասկացությունը մարտիկի հատուկ հատկություն է, որն ապահովում է զինվորական ծառայության ընթացքում կայուն, կանոններին համապատասխան վարքագիծ: Այն բնութագրվում է արտաքին և ներքին ցուցանիշներով՝

*Կարգապահության արտաքին ցուցանիշները`*

* Զինվորական կարգի խիստ պահպանում,
* Հրամանների և հրահանգների ճշգրիտ և ակտիվ կատարում,
* Հրամանատարներ և վերադասներ,
* Զգույշ վերաբերմունք ռազմական տեխնիկայի և սպառազինության նկատմամբ, իրավասու օգտագործել մարտական ​​պատրաստության և ծառայության,
* Առաջադրանքները լուծելու համար,
* Օրինակելի տեսք:

*Կարգապահության ներքին ցուցանիշները`*

* Զինվորական կարգապահության անհրաժեշտության և նպատակահարմարության համոզմունք,
* Կանոնակարգերի և հրահանգների, զինվորական ծառայության պահանջների իմացություն,
* Զինվորական կարգապահության պահանջներին համապատասխան կառավարելու կարողություն,
* Կարգապահ վարքագծի հմտություններ և սովորություններ.
* Ինքնակարգապահություն:

Զինվորական երդումը ՀՀ ԶՈՒ կարգապահական կանոնադրության կարևոր կետերից մեկն է: 8 և 9-րդ դասարանների յուարքանչյուր աշակերտ իր պարտքն է համարում անգիր սովորել զինվորական երդման տեքստը: Նախքան անգիր սովորելը աշակերտների հետ բառ առ բառ վերլուծում ենք տեքստը, հասկանում հիմնական իմաստը:

Աշակերտների համար հիմնական դժվարությունն է՝ զինվորական կարգապահության էության ընկալումը: Ես մանրամասնորեն բացատրում եմ, թե ինչ է իրենից ներկայացնում զինվորական կարգապահությունը, ներկայացնում եմ օրինակներ, պատմում խրախուսանքների և կարգապահական տույժերի մասին: Այս տեսական գիտելիքները ստանալուց հետո աշակերտների համար կազմակերպոմ է այց Վ. Սարգսյանի անվան համալսարան, որի մասին խոսել եմ 2-րդ կետում:

Առանց ամուր զինվորական կարգապահության անհնար է հասնել մարտական արաջադրանքների հաջող կատարման:

**5.ՇԱՐԱՅԻՆ ԿԱՆՈՆԱԴՐՈՒԹՅՈՒՆ**

**«Չկա շարք, չկա կարգապահություն, չկա մարտունակություն:**

**Չկա մարտունակություն, չկա հաղթանակ»:**

**ԽՄՄ Կ. Ժուկով**

Այս կանոնադրությունը սահմանում է շարային վարժաձևերի և տեղաշարժերի հետ կապված տարբեր ասպեկտներ՝ զինված և անզեն, սահմանում է ստորաբաժանումների և զորամասերի շարքերը՝ ոտքով կամ մեքենաներով, ուրվագծում է զինվորական ողջույնի կատարման, կատարման կարգը, շարային ստուգատեսի անցկացումը, շարքի մեջ զորամասի մարտական գրոշի դիրքը, այն դուրս հանելու և տանելու կարգը, զինծառայողների պարտականությունները շարք կանգնելուց առաջ ու շարքում և պահանջները նրանց շարային ասացման նկատմամբ, ինչպես նաև զինծառայողների տեղաշարժման եղանակները մարտադաշտում և գործողությունները հակառակորդի հանկարծակի հարձակման դեպքում:

 Ավելին, կանոնադրությունը անդրադառնում է մարտի դաշտում զինվորների տեղաշարժի մեթոդներին և նրանց արձագանքին հակառակորդի անսպասելի հարձակման դեպքում: Հարկ է նշել, որ սույն կանոնադրության դրույթները տարածվում են՝

* Ազգային անվտանգության նախարարության սահմանապահ զորքերի,
* Ներքին գործերի նախարարության ներքին զորքերի,
* Քաղաքացիական պաշտպանության զորքերի,
* Պետական մարմինների զինծառայողների վրա:

Հետազոտությունը կատարել եմ 88-րդ միջնակարգ դպրոցի 8(ա,բ,գ) և 9(ա,բ,գ) -րդ դասարանների բազաների վրա: Ամեն դասարանում սովորում են 25-30 աշակերտ: “Շարային պատրաստություն” թեման սկսել էինք տեսական գիտելիքներից:

Շարային պատրաստությունը՝, լինելով մարտական ​​պատրաստության անբաժանելի մաս, ազդում են զորքերի կյանքի և գործունեության բոլոր ասպեկտների վրա: Այն ուժեղացնում է զինվորների կամքը, նպաստում է զինվորական կարգի պահպանմանը և կարգապահության ամրապնդմանը, սովորեցնում է լինել կոկիկ և մաքուր:

Շարային պատրաստությունը սովորեցնում է՝

* շարքի տեսակները, նրա բաղկացուցիչ մասերը
* շարքի կառավարումը, հրամաններ տալու և կատարելու կարգը
* զինծառայողի պարտականությունները շարք կանգնելուց առաջ և շարքում
* շարքից դուրս գալ և շարք վերադառնալ
* զինվորական ողջույնի կատարումը զենքով և առանց զենքի տեղում և շարժման ժամանակ
* շարային քայլ
* շրջադարձեր տեղում և շարժման ժամանակ
* պետին մոտենալ և պետից հեռանալ
* շարային վարժանքներ զենքով

Շարային պատրաստություն թեման անցնելիս, առաջացան հետևյալ վարժությունների յուրացման դժվարություններ՝

* Շրջադարձի կատարում
* Ողջույնի կատարում շարժման ընթացքում
* Շարքից դուրս գալու կատարում

*Շրջադարձի կատարում*

Այս վարժությունը կատարելու ընթացքում աշակերտները շրջադարձ են կատարում զույգ կրունկներով և խառնում են աջն ու ձախը :Դրանց թիվը կազմում է 25-30% 8-րդ դասարանում աշակերտների մոտ և 5-10% 9-րդ դասարանի աշակերտների մոտ:

Աշակերտներին, որոնք շփոթում էին աջն ու ձախը, բացատրեցի, թե որ ուղղությամբ պետք է թեքվեն՝ սեղմեն այն ձեռքը , որի ուղղությամբ կատարելու են շրջադարձը: Իսկ զույգ կրունկով շրջադարձ անող աշակերտներին կանգնացնում եմ միատողան և անձնական օրինակով բացատրում շրջադարձի տեխնիկան և հանձնարարում կրկնել տանը:

*Ողջույնի կատարում շարժման ընթացքում*

Բոլոր դեպքերում զինվորական ողջույնը կատարվում է կտրուկ և ձգված՝ ճշտորեն պահպանելով շարային կեցվածքի ու շարժման կանոնները: Երբ զինծառայողը գտնվում է շարքից դուրս և առանց գլխարկի է, նա զինվորական ողջույնի համար պետից 3-4 քայլ հեռավորության վրա, ոտքը գետնին դնելու հետ մեկտեղ, դադարեցնում է ձեռքերի շարժումը, գլուխը շրջում է պետի կողմը և, շարունակելով քայլել, նայում է նրա դեմքին: Աշակերտների 15-20%(8-րդ դասարան) և 3-5% (9-րդ դասարան) ուշացնում է ողջույնի կատարումը և խառնում է քայլերի հաջորդականությունը: Այդ աշակերտներին կանգնացնում եմ միատողան և դանդաղորեն ցույց եմ տալիս քայլերի հաջորդականությունը: Երկու-երեք անգամ ուշադիր նայելուց հետո աշակերտները սկսում են դանդաղորեն կատարել ամեն քայլը, այնուհետև կրկնում են արագ: Այնուհետև հանձնարարում եմ նույնը կրկնել տանը:
*Շարքից դուրս գալու կատարում*

Զինծառայողը, լսելով իր ազգանունը, պատասխանում է “Ես եմ”, իսկ շարքից դուրս գալու դեպքում պատասխանում է՝ “Լսում եմ”: Այնուհետև, շարային քայլով դուրս է գալիս շարքից՝ նշված քայլերի քանակը հաշվելով առաջին տողանից, կանգնում է դեմքով դեպի շարքը: Եթե զինծառայողը դուրս է գալիս երկրորդ տողանից, ապա ձախ ձեռքը թեթևակիորեն դնում է իր առջև կանգնաց զինծառայողի ուսին, որը մեկ հաշվին մեկ քայլ առաջ են գալիս, երկու հաշվին՝ աջ ոտքը առանց ձախին մոտեցնելու տանում է մի քայլ դեպի առաջ, երեք հաշվին ձախ ոտքը միացնում աջին և շարքից դուրս գալու հնարավորություն է տալիս հետևի զինծառայողի: Վերջինս դուրս գալուց հետո կանգնում է իր տեղում հետևյալ կերպ՝ մեկ հաշվին՝ ձախ ոտքով կատարում է մեկ քայլ դեպի ձախ, երկու հաշվին՝ աջը առանց ձախին միացնելու տանում է մեկ քայլ հետ, և երեք հաշվին ձախը միացնում է աջին:

Աշակերտների 25-30%(8-րդ դասարան) և 7-10% (9-րդ դասարան) մոռանում և խառնում է քայլերի հաջորդականությունը: Այդ աշակերտներին կանգնացնում եմ միատողան և դանդաղորեն ցույց եմ տալիս քայլերի հաջորդականությունը: Երկու-երեք անգամ ուշադիր նայելուց հետո աշակերտները սկսում են դանդաղորեն կատարել ամեն քայլը, այնուհետև կրկնում են արագ: Այնուհետև հանձնարարում եմ նույնը կրկնել տանը:

**6. ԹԵՄԱՏԻԿ ՊԼԱՆ**

Տես Ներդիր N1

**7. Եզրակացություն**

Գիտելիքների մատուցումը, կարողությունների ձևավորումը և հմտությունների զարգացումը պետք է համակարգված և հետևողական բնույթ կրեն: Դրա իրացման տեխնոլոգիան ենթադրում է գործողությունների հետևյալ հաջորդականությունը.

● Սովորողը պետք է սկզբում պատկերացում կազմի նյութի մասին,

● Դրա ամբողջական բացահայտման, պարզաբանման արդյունքում ձևավորվի ընդհանրական գիտելիքը,

● Գիտելիքի գործնական կիրառման արդյունքում ձևավորվեն սովորողի որոշակի մտային և գործնական կարողությունները,

● Հատուկ վարժանքների շնորհիվ գործնական կարողությունների բազմակի կիրառման արդյունքում՝ դրանք զարգացվեն նրա մոտ որպես հմտություններ:

Հետազոտության արդյունքում ուսումնասիրեցի «ՀՀ ԶՈՒ համազորային կանոնադրություններ» թեմայի յուրացումը աշակերտների կողմից, ընթացքում առաջացած դժվարությունները և դժվարությունները հաղթահարելու ուղիները:

* Ներքին, Կայազորային և պահակային, Կարգապահական ծառայությունների կանոնագրքեր:
1. **Խնդիր՝** Դասագրքում կանոնագրքերի սահմանումը հակիրճ է ներկայացված, որի արդյունքում աշակերտների մոտ չի ձևավորվում լիարժեք պատկերացում:
2. **Լուծում՝** ներկայացնում և մեկնաբանում եմ թեման բազմակողմանի, առավելագույնս մատչելի: Տեսական գիտելիքները ամրապնդում եմ գործնականով՝ այց Վ. Սարգսյանի Ռազմական համլսարան:
* Շարային Կանոնադրություն՝ Շարային Պատրաստություն
1. **Խնդիր՝** Շրջադարձի կատարում, Ողջույնի կատարում շարժման ընթացքում, Շարքից դուրս գալու կատարում:
2. **Լուծում՝** Մանրամասնորեն բացատրել եմ քայլերի հաջորդականությունը , անձնական օրինակով դանդաղորեն ցույց տվել այն, հետևել եմ աշակերտների վարժության կատարումներին, հանձնարարել եմ կրկնել տանը:

 Դասի սկզբնամասի և վերջնադասի տարբերությունը հետևյալն է՝

* Շրջադարձի կատարում՝ Դասի սկզբնամասում ճիշտ կատարել են 8-րդ դասարանի աշակերտների 45-50% (70-80% 9-րդ դասարան), դասի վերջնամասում՝ 75-80%(95% 9-րդ դասարան):
* Ողջույնի կատարում շարժման ընթացքում` Դասի սկզբնամասում ճիշտ կատարել են 8-րդ դասարանի աշակերտների 30-45% (65-77% 9-րդ դասարան), դասի վերջնամասում՝ 72-85% (90% 9-րդ դասարան),
* Շարքից դուրս գալու կատարում` Դասի սկզբնամասում ճիշտ կատարել են 8-րդ դասարանի աշակերտների 65-70% (90-95% 9-րդ դասարան), դասի վերջնամասում՝ 85-90%(100% 9-րդ դասարան):

Ուսուցման և դաստիարակման ժամանակ պետք է հաշվի առնվեն ինչպես կոլեկտիվ շահն ու կոլեկտիվ դրսևորումները, այնպես էլ յուրաքանչյուր սովորողի ներքին, զուտ անհատական հատկանիշները (խառնվածքը, բնավորությունը, կարողությունները):

**8. ԳՐԱԿԱՆՈՒԹՅՈՒՆ**

1. Վ. Օհանյան, Ա. Մարգարյան և ուրիշներ, ՆԶՊ 8-րդ դասարանի դասագիրք, Երևան-2014
2. Վ. Օհանյան, Ա. Մարգարյան և ուրիշներ, ՆԶՊ 9-րդ դասարանի դասագիրք, Երևան-2015
3. ՀՀ ՕՐԵՆՔԸ ՀՀ ԶԻՆՎԱԾ ՈՒԺԵՐԻ ՆԵՐՔԻՆ ԾԱՌԱՅՈՒԹՅԱՆ ԿԱՆՈՆԱԳԻՐՔԸ ՀԱՍՏԱՏԵԼՈՒ ՄԱՍԻՆ, ՀՕ-99 առ 03.12.1996թ
4. ՀՀ ՕՐԵՆՔԸ ՀՀ ԶԻՆՎԱԾ ՈՒԺԵՐԻ ԿԱՅԱԶՈՐԱՅԻՆ ԵՎ ՊԱՀԱԿԱՅԻՆ ԾԱՌԱՅՈՒԹՅՈՒՆՆԵՐԻ ԿԱՆՈՆԱԳԻՐՔԸ ՀԱՍՏԱՏԵԼՈՒ ՄԱՍԻՆ,ՀՕ-99 առ 03.12.1996թ
5. ՀՀ ՕՐԵՆՔԸ ՀՀ ԶԻՆՎԱԾ ՈՒԺԵՐԻ ԿԱՐԳԱՊԱՀԱԿԱՆ ԿԱՆՈՆԱԳԻՐՔ , ՀՕ-91-Ն առ 21.03.2012թ
6. Շարային կանոնադրություն: Հաստատված էՊաշտպանության Նախարարի թիվ 307 հրամանով՝29.04.2001թ.

*Ներդիր N1*

ՀԱՆՐԱԿՐԹԱԿԱՆ ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐՈՒՄ «ՆԱԽՆԱԿԱՆ ԶԻՆՎՈՐԱԿԱՆ ՊԱՏՐԱՍՏՈՒԹՅՈՒՆ» ԱՌԱՐԿԱՅԻ 8-9-ՐԴ ԴԱՍԱՐԱՆԻ ԹԵՄԱՏԻԿ ՊԼԱՆ

|  |
| --- |
| **ԹԵՄԱ** |
| **ՀՀ ԶՈՒ ՀԱՄԱԶՈՐԱՅԻՆ ԿԱՆՈՆԱԳՐՔԵՐ** |
| **Հիմնական նպատակը** |
| Գիտենալ՝ ՀՀ ԶՈՒ համազորային կանոնադրությունների անվանումը,դրանց համառոտ բովանդակությունը, ծառայողի ընդհանուր պարտականությունները, զինվորական կոչումները, տարբերանշանները,պետեր և ենթականեր,հրաման և կարգադրություն, ինչպես են դրանք տրվում: |
| Գիտենալ՝ զինվորական երդման իմաստը և ընդունման կարգը: Զինվորական կարգապահություն՝ խրախուսանքներ և կարգապահական տույժեր: Գիտենալ զինվորական երդման պատասխանատվությունը: Խրախուսանքներ և կարգապահական տույժեր տալու կարգը: Իմանալ զինվորական կարգապահությունը ամրապնդող ուղիները և մեթոդները։ |
| Ձևավորել պատկերացումներ բանակային ծառայության առանձնահատկությունների, բանակային կարգ ու կանոնի և զինծառայողիպատասխանատվության վերաբերյալ։ |
| **Վերջնարդյունքներ** |
| Ներկայացնիի՞նչ է պատասխանատվությունը և ինչ պատասխանատվություն է սպասվում զինծառայողին պետերի հրամանը չկատարելու (ոչ պատշաճ կատարելու) դեպքում։Հասկանալ զինվորի պարտականության իմաստը, ապագա սպասելիք զինվորական կյանքի կառուցվածքը և գաղափարը։Պատկերացնի զինվորական երդման տեքստի էությունը, ՀՀ Սահմանադրության և օրենքի պահանջները։ |
| **Բովանդակություն** |
| ՀՀ համազորային կանոնագիրքը սահմանում է ԶՈՒ զինծառայողների ընդհանուր իրավունքներն ու պարտականությունները, նրանց փոխհարաբերությունները, գնդի և նրա ստորաբաժանումների հիմնական պաշտոնատար անձանց պարտականությունները և ներքին կարգուկանոնը։ Բաղկացած է 4 կանոնագրքից՝* Ներքին ծառայության կանոնագիրք
* Կայազորային ու պահակային ծառայությանների կանոնագիրք
* Կարգապահական կանոնադրություն
* Շարային կանոնադրություն

Զինծառայողի պատասխանատվության տեսակները։ Պատասխանատվությունը հրամանը չկատարելու կամ ոչ պատշաճ կատարելու համար։ |
| **Առաջարկվող գործունեության ձևեր** | **Խաչվող հասկացություններ** |
| Զինվորական ղեկավարի ուղղորդմամբ անհատապես ուսումնասիրում են «ՀՀ ԶՈՒ կարգապահական կանոնագրքի» զինծառայողի պատասխանատության վերաբերյալ տույժեր և խրախուսանքներ։Ինչպես նաև Ներքին ծառայության, Կայազորային ու պահակային ծառայությանների, Շարային կանոնագրքերի և կանոնադրության ընդհանուր բնույթը և դրույթները։ | **Անհատ և հարաբերություններ** Պատասխանատություն: Հրամանը չկատարելը կամ ոչ պատշաճ կատարելը։**Պատճառ և հետևանք**Հրամանը չկատարելը կամ ոչ պատշաճ կատարելը / քրեական պատասխանատվություն: |
| **Միջառարկայական կապեր** |
| **Հայոց լեզու։** Ռազմական եզրույթների հայերեն համարժեքներ:**Հասարակագիտություն։** Հասարակական փոխհարաբերություններ։ Իրավունքներ և պարտականություններ։ Պատասխանատվություն։ Քրեական և վարչական պատասխանատվություն։ Զինվորական կարգապահություն։ |
| **Կապը Հանրակրթության պետական չափորոշչի վերջնարդյունքների հետ** |
| Հ15, Հ16, Հ22, Հ33, Հ35, Հ37, Հ48, Հ50 |

|  |
| --- |
| **ԹԵՄԱ** |
| **ՇԱՐԱՅԻՆ ՊԱՏՐԱՍՏՈՒԹՅՈՒՆ** |
| **Հիմնական նպատակը** |
| Նպաստել՝ շարժաձևերի ճիշտ կատարմանը, ներառյալ շարքից դուրս գալը և վերադառնալը։ |
| Տարբերակել շարքի տեսակները և շարժաձևերը՝ զենքով և առանձ զենքի, հետիոտն և մեքենաների վրա կարգով։ |
| Ձևավորել Շարային կանոնադրության նորմը:Նպաստել՝ զինվորական ողջույնի ճիշտ կատարման հմտություններին՝ տեղում և շարժման ընթացքում: |
| **Վերջնարդյունքներ** |
|  Կատարել դարձումներ շարժման ժամանակ Շարքից դուրս գալ և շարք վերադառնալ,Կատարել, շարային վարժաձևերը զենքով. Իմանալ զենքը կրելու ձևը, շարային կեցվաժք՝ զենքով և առանձ զենքԿարող է, շարային կանոնադրության համաձայն, զինվորական պատիվ տալ հրամանատարին (ավագին) զենք կրելու պարագայում և առանց զենքիԿատարել«զինվորական ողջույն*»* տեղում և շարժման ընթացքում՝ շարային կանոնադրության պահանջների համաձայն: |
| **Բովանդակություն** |
|  Շարային պատրաստությունը կոփում և առնականացնում է զինծառայողներին, նրանց մեջ դաստիրակում կարգապահության, զսպվածության զգացում, սովորեցնում է լինել կոկիկ և մաքուր հագնված, հմտորեն և ներդաշնակ գործել շարքում և մարտական գործողությունների ժամանակ։  Զինվորական ողջույնի կատարումը առանց զենքի.- տեղում,-շարժման ընթացքում: Ինչպես նաև, տանելով աշակերտներին շարային հրապարակ, կատարել համապատասխան վարժություններ, վերոնշյալ վերջնարդյունքներին հասնելու նպատակը ապահովելու համար։ |
| **Առաջարկվող գործունեության ձևեր** | **Խաչվող հասկացություններ** |
|  Ցուցադրել շարային վարժաձևերը այս թեմայից՝- Աշակերտների հետ կատարել վերոնշյալը շարային վարժաձևերը- տեղում առանց զենքի զինվորական ողջույնի կատարումը,- շարժման ընթացքում առանց զենքի զինվորական ողջույնի կատարումը,- շարժման ժամանակ դարձումներ կատարելիս, ո՞ր ոտքի ժամանակ է տրվում <<դարձ>> հրամանը,- ցուցադրել դարձումները շարժման ընթացքում,- ի՞նչպես է կատարվում զինվորական ողջույնը տեղում,- ցուցադրե՛ք զինվորական ողջույնի կատարումը շարժման ժամանակ,- ցուցադրե՛ք շարքից դուրս գալը և շարք վերադառնալը,- կատարե՛ք վարժությունը զույգեր կազմած։ | **Անհատ և հարաբերություններ**Զինվորական բարեկրթություն.Ռազմական պաշտոնների և կոչումների տարբերակում և դասակարգում՝Պետեր և ենթականեր, ավագներ և կրտսերներ:**Ռազմավարություն** Արտակարգ՝ նաև այդ թվում առաջացած իրավիճակի վերլուծում և գնահատում**Մարտավարություն**Կոնկրետ առաջացած իրավիճակի (այդ թվում նաև արտակարգ) վերլուծման և գնահատման արդյունքում ճիշտ վարքականոնների կիրառում: **Պատճառ և հետևանք, մեխանիզմ և կանխատեսում** Յուրաքանչյուր որոշման և քայլի հիմքում առավել կիրառելի մեխանիզմների կիրառում։ |
| **Միջառարկայական կապեր** |
| **Հայոց լեզու։** Ռազմական եզրույթների հայերեն համարժեքներ:**Ֆիզկուլտուրա։** Շարային պատրաստության վարժաձևեր՝ շարային քայլ, վազք, շարային կեցվածք։ Ֆիզիկական որակներ՝ ուժ, արագություն, ճկնություն, դիմացկունություն, հավասարակշռության զգացողություն և շարժումների կոորդինացիա։ Նախավարժանք, ճիշտ վարժանքներ։**Կենսաբանություն։** Մարմնակազմություն՝ հենաշարժողական համակարգ, մկանային համակարգ: Հավասարակշռության ու շարժումների կոորդինացիա և այլն։ |
| **Կապը Հանրակրթության պետական չափորոշչի վերջնարդյունքների հետ** |
| Հ4, Հ25, Հ34, Հ41, Հ47 |